CELEX: 62012CN0550
Language: mt
Date: 2012-12-03 00:00:00
Title: Kawża C-550/12 P: Appell ippreżentat fit- 3 ta’ Diċembru 2012 minn J mis-sentenza mogħtija mill-Qorti Ġenerali (Is-Sitt Awla) fis- 27 ta’ Settembru 2012 fil-Kawża T-160/10 — J vs Il-Parlament Ewropew

2.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/9
            
         Appell ippreżentat fit-3 ta’ Diċembru 2012 minn J mis-sentenza mogħtija mill-Qorti Ġenerali (Is-Sitt Awla) fis-27 ta’ Settembru 2012 fil-Kawża T-160/10 — J vs Il-Parlament Ewropew
   (Kawża C-550/12 P)
   2013/C 32/12
   Lingwa tal-kawża: il-Ġermaniż
   
      Partijiet
   
   
      Appellanti: J (rappreżentant: A. Auer, avukat)
   
      Parti oħra fil-proċedura: Il-Parlament Ewropew
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali tal-Unjoni Ewropea tas-27 ta’ Settembru 2012 fil-Kawża T-160/10 u tiddeċiedi kif ġej: “Is-sentenza tal-Qorti Ġenerali tal-Unjoni Ewropea tas-27 ta’ Settembru 2012 fil-Kawża T-160/10, J vs Il-Parlament Ewropew, hija annullata fl-intier tagħha. Il-Parlament Ewropew huwa kkundannat għall-ispejjeż.”
            
         Fil-każ li l-appell jiġi kkunsidrat ammissibbli
   
               —
            
            
               tilqa’ t-talba mressqa fl-ewwel istanza, għall-annullament tad-deċiżjoni tal-Kumitat għall-Petizzjonijiet tal-Parlament Ewropew tat-2 ta’ Marzu 2010, li permezz tagħha ġiet miċħuda l-petizzjoni tal-appellant Nru 1673/2009 tad-19 ta’ Novembru 2009;
            
         
               —
            
            
               tikkundanna lill-Parlament Ewropew iħallas lura l-ispejjeż tal-kawża fl-ewwel istanza;
            
         sussidjarjament
   
               —
            
            
               tibgħat il-kawża quddiem il-Qorti Ġenerali sabiex tiddeċiedi mill-ġdid.
            
         
      Aggravji u argumenti prinċipali
   
   Il-Qorti Ġenerali wettqet żball meta kkonstatat li ma kien hemm l-ebda ksur tal-obbligu ta’ motivazzjoni tal-Kumitat għall-Petizzjonijiet meta ddikjara inammissibbli l-petizzjoni tal-appellanti. L-appellanti fil-petizzjoni tiegħu invoka espliċitament il-ksur tad-dritt għall-proprjetà u ksur tad-Direttiva 2004/48/KE (1) mill-awtoritajiet Awstrijaċi. Fid-dikjarazzjoni ta’ inammissibbiltà tal-petizzjoni ma kinux indirizzati l-okkorrenzi ta’ ksur tad-dritt imsemmija b’mod konkret, b’tali mod li ma kienx possibbli għall-appellanti li jifhem ir-raġunijiet li għalihom il-Parlament Ewropew jikkunsidra l-petizzjoni tiegħu bħala inammissibbli.
   Il-Qorti Ġenerali kkonkludiet ukoll b’mod żbaljat li l-azzjonijiet tal-awtoritajiet Awstrijaċi ma għandhom ebda relazzjoni mal-applikazzjoni tad-dritt tal-Unjoni. Dokumenti tal-appellanti li kienu protetti permezz ta’ drittijiet ta’ proprjetà intellettwali ġew ikkonfiskati mill-awtoritajiet Awstrijaċi, mingħajr ma qatt irċevew kumpens għal dan. Huwa b’dan il-mod li għalhekk kien hemm ksur tad-drittijiet ta’ proprjetà (intellettwali) tal-appellanti fil-kamp ta’ applikazzjoni tad-Direttiva 2004/48/KE.
   
      (1)  Direttiva 2004/48/KE tal-Parlament Ewropew u tal-Kunsill, tad-29 ta’ April 2004, fuq l-infurzar tad-drittijiet tal-proprjetà intellettwali (ĠU Edizzjoni Speċjali bil-Malti, Kapitolu 17, Vol. 2, p. 32).